En aquesta segona part de l'apunt es tractaran específicament els criteris aprovats el 22 d'octubre de 2019.
La Comissió Interdepartamental de Transparència i Govern Obert disposa en la introducció que "Aquest document –criteris- té per objecte establir criteris en l'Administració de la Generalitat de Catalunya i en les entitats del seu sector públic de publicació de determinats continguts que tenen a veure directament amb competències atribuïdes a la Intervenció General del Departament de Vicepresidència, Economia i Hisenda (d'ara en endavant, VEH)".
A més, en l'apartat III, Deures de publicitat activa, derivats de l'article 15.1 de la Llei 19/2014, desenvolupa els criteris a seguir, d'acord amb les qüestions següents:
Els departaments de la Generalitat informen de les convocatòries previstes en els webs departamentals, que es publiquen en el portal de la Transparència de la Generalitat.
Què cal tenir en compte amb caràcter previ a l'establiment de subvencions?
La Llei 38/2003, de 17 de novembre, general de subvencions, disposa que els òrgans de les administracions públiques o qualssevol ens que proposin l'establiment de subvencions, amb caràcter previ han de concretar en un pla estratègic de subvencions:
El Reial decret 887/2006, de 21 de juliol, pel qual s'aprova el Reglament de la Llei general de subvencions, estableix que els plans estratègics de subvencions es configuren com un instrument de planificació de les polítiques públiques que tinguin com a objecte fomentar una activitat d'utilitat pública o interès social o de promoció d'una finalitat pública.
També disposa que s'ha d'aprovar un pla estratègic per a cada departament que inclogui les subvencions tant dels seus òrgans com dels organismes i altres ens públics que hi estiguin vinculats.
Per elaborar els plans es recomana el següent:
En els enllaços següents trobareu els plans estratègics de subvencions departamentals:
Com es publicarà la informació fins a l'aprovació dels plans estratègics?
Transitòriament, i fins a l'aprovació dels plans estratègics de subvencions, els departaments hauran de continuar publicant la informació amb el format que estiguin utilitzant fins a la data d'aprovació del present document de criteris.
Com es publicarà la informació un cop aprovats els plans estratègics?
Un cop aprovats els plans estratègics, hauran de fer-ne publicitat en l'apartat de planificació d'ajuts previstos del web del departament i hauran de comunicar l'enllaç a la Intervenció General per publicar-ho en la pàgina d' Ajuts i subvencions de la VEH, des de la qual es farà un enllaç per racionalitzar i sistematitzar tota la informació relativa a ajuts i subvencions.
Què ha de recollir la memòria de subvencions del projecte de pressupostos de la Generalitat de Catalunya?
A més, l'Ordre ECO 171/2015, de 5 de juny, per la qual es dicten normes per elaborar els pressupostos de la Generalitat de Catalunya per al 2016, disposa que cal incloure en la memòria de subvencions del projecte de pressupostos de la Generalitat de Catalunya el següent:
En definitiva, fins a l'aprovació dels plans estratègics de subvencions, els departaments continuen publicant la informació de les convocatòries previstes en els seus webs.
A més, el portal de la Transparència de la Generalitat es vincularà a la informació publicada en la pàgina d'Ajuts i subvencions i, durant el període transitori fins a la publicació dels plans estratègics, també en els webs departamentals on publiquen les convocatòries previstes.
En la pàgina d' Ajuts i subvencions es pot consultar les subvencions i els ajuts, tant previstos com atorgats, així com el control financer i la justificació d'aquests.
Així mateix, en l'enllaç al Registre d'Ajuts i Subvencions de Catalunya (RAISC), podeu consultar els visors de convocatòries i concessions.
On es detalla la finalitat pública dels ajuts i les subvencions?
La finalitat pública dels ajuts i les subvencions es detalla en el RAISC i es pot consultar en la pàgina d'Ajuts i subvencions.
El RAISC, creat per la Llei 5/2017, de 28 de març, de mesures fiscals, administratives, financeres i del sector públic, dona compliment a les obligacions de publicitat activa en matèria de subvencions establertes per la Llei 19/2014, de 29 de desembre, de transparència, accés a la informació pública i bon govern.
El RAISC té per objectiu la difusió de la informació de l'activitat subvencional de:
Actualment, el RAISC conté informació relativa a les convocatòries i les concessions registrades per les entitats del sector públic majoritari de la Generalitat de Catalunya des de l'any 2016.
Atès que ens trobem en una primera fase d'implementació, i a causa de dificultats tècniques, no s'han incorporat en el registre totes les subvencions concedides que es tramiten massivament, que consten en aplicacions informàtiques, i altres subvencions i ajuts a col·lectius específics d'altres departaments.
En la següent nota metodològica es pot consultar el contingut del RAISC.
Consulta del RAISC: convocatòries i concessions
Quines són les principals dimensions dels ajuts i les subvencions?
Així mateix, en aquest web també s'analitzen les principals dimensions dels ajuts i subvencions des de la perspectiva de l'òrgan convocant/concedent i de la finalitat pública que es persegueix.
Es pot consultar en l'apartat de Subvencions en xifres: finalitat pública, beneficiaris i sector econòmic.
Quin són els portals de transparència de la Generalitat a l'efecte dels ajuts i les subvencions?
El portal de la Transparència de la Generalitat es vincularà a la informació publicada en la pàgina d'Ajuts i subvencions.
És l'instrument per fer accessible la informació a la ciutadania, un espai web on s'ha de publicar la informació de les administracions públiques.
Hi ha dos portals de transparència: el de la Generalitat de Catalunya, Transparència Gencat, que recull les dades de la Generalitat i dels organismes que en depenen, i el de Transparència Catalunya, que a més de l'Administració de la Generalitat aplega també la informació dels altres subjectes de tot Catalunya, com l'Administració local, les universitats públiques, els partits polítics i l'Administració corporativa (col·legis professionals, cambres de comerç i acadèmies), les organitzacions empresarials i sindicals, les associacions, fundacions i altres entitats privades i els grups d'interès professionals.
En concret, la informació que s'ha de fer pública proactivament al portal de la Transparència (l'anomenada publicitat activa ) en el cas que ens ocupa són "Les subvencions i els ajuts públics".
Els departaments de la Generalitat informen de les concessions de les subvencions en els webs departamentals, i aquestes es publiquen al portal de la Transparència de la Generalitat.
Com s'ha de presentar aquesta informació?
S'ha de presentar mitjançant la informació inclosa en la pàgina d'Ajuts i subvencions de VEH a través del RAISC, en el qual cal detallar les subvencions registrades amb el detall de l'import, l'objecte i els beneficiaris de totes les subvencions atorgades (incloent-hi les subvencions sense publicitat i concurrència), sempre preservant, en els casos de vulnerabilitat social, la identitat dels beneficiaris.
El portal de la Transparència de la Generalitat es vincularà a la pàgina d'Ajuts i subvencions.
Quina és la temporalitat de la informació que s'ha de publicar i on s'ha de publicar?
La informació ha de fer referència als darrers cinc anys.
El RAISC fa pública la informació relativa a concessions a partir de l'exercici 2016, per tant, els departaments hauran d'incloure la informació corresponent als exercicis 2014 i 2015.
Aquesta informació s'ha de publicar en l'apartat del web de cadascun dels departaments corresponents a ajuts atorgats, a més de tota la informació que no hagin comunicat al RAISC o que, per motius inherents a la política del departament, considerin rellevant per millorar la informació que hagi de tenir la ciutadania.
A qui els correspon l'obligació de publicar les concessions que no han estat registrades en el RAISC?
Correspon als òrgans concedents de subvencions l'obligació de publicar en la seva seu electrònica o en el seu web les dades a l'efecte de transparència, com són: l'import, l'objecte i els beneficiaris de totes les subvencions atorgades en el moment de la concessió.
A més, en el cas de concessions d'entitats del sector públic que no estiguin registrades en el RAISC, cal que la informació es publiqui en el web del departament al qual estiguin adscrites.
Finalment, el portal de la Transparència de la Generalitat es vincularà, en aquest cas, als webs departamentals.
D'acord amb l'article 15.1. d de la Llei 19/2014, de 29 de desembre, de transparència, accés a la informació pública i bon govern, en aplicació del principi de transparència, cal fer pública la informació relativa al control financer de les subvencions i dels ajuts públics atorgats.
En la pàgina d'Ajuts i subvencions inclou un apartat sobre el control financer que fa la Intervenció General als ajuts i subvencions, titulat "Pla de control de la Intervenció General".
En aquest apartat es detalla la informació sobre les actuacions de control incloses en el Pla anual de controls de la Intervenció General en el cas de l'exercici actual, les previstes per a l'any 2019 i el Pla de control de la Intervenció General en relació amb les subvencions concedides per la Generalitat de Catalunya.
És a dir, en aquest apartat s'informa sobre el resum executiu dels controls que es preveuen realitzar durant l'exercici, el calendari i també el seu resultat.
Previsions del primer, segon, tercer i quart trimestre de 2019.
Les actuacions de controls previstes són 14, entre les quals citem:
Pla anual d'actuacions de control de la Intervenció General 2019.
En data 1 de febrer de 2019, el vicepresident i conseller d'Economia i Hisenda va aprovar el Pla de controls per a aquest exercici, on s'han inclòs 140 actuacions de control financer, control posterior, control de gestió i fiscalització prèvia per mostreig, referents a subvencions, ajuts i prestacions.
En relació amb aquest criteri, el portal de la Transparència de la Generalitat es vincularà en la pàgina d'Ajuts i subvencions.
L'article 34 de la Llei general de subvencions, en relació amb el pagament de la subvenció, estableix que s'ha de fer prèvia justificació per part del beneficiari.
L'article 30 estableix el procediment de justificació de les subvencions públiques i estableix l'obligació, per part dels beneficiaris, del retiment del compte justificatiu acreditant amb factures i altres documents probatoris equivalents les despeses realitzades o acreditant les despeses per mòduls o mitjançant la presentació dels estats comptables.
Per fer efectiu el compliment de la justificació de les subvencions, l'article 15.1. e de la llei 19/2014 estableix que en el RAISC s'ha d'incloure l'import de les concessions convenientment justificades per part dels beneficiaris, per tant, un cop s'ha justificat correctament la subvenció es reconeix l'obligació de pagament.
D'una banda, pel que fa a les subvencions registrades al RAISC, la informació es publica i és accessible en la pàgina d'Ajuts i subvencions de VEH, pel que fa a l'import, l'objecte i els beneficiaris de totes les subvencions pagades (incloent-hi les subvencions sense publicitat i concurrència).
A més, el portal de la Transparència de la Generalitat es vincularà a la pàgina d'Ajuts i subvencions.
De l'altra, pel que fa a les subvencions no registrades al RAISC, són els departaments els que de manera transitòria es faran càrrec de publicar als seus webs les obligacions reconegudes i, per tant, justificades de les subvencions concedides.
Per tant, aquests són els criteris a establir en l'àmbit de l'Administració de la Generalitat de Catalunya i de les entitats del seu sector públic, en relació amb la publicació de determinats continguts que tenen a veure directament amb competències atribuïdes a la Intervenció General del Departament de Vicepresidència, Economia i Hisenda, i la participació de la Comissió Interdepartamental de Transparència i Govern Obert a través dels criteris acordats als efectes de la Transparència.
Criteris de publicació en relació amb matèries competència de la Intervenció General (articles 11.1 a i c i 15.1 de la Llei 19/2014, de 29 de desembre, de transparència, accés a la informació pública i bon govern)
Aquests criteris (10a reunió de la CITGO, de 22 d'octubre de 2019), que substitueixen els criteris aprovats per la Comissió Interdepartamental de Transparència i Govern Obert el 24 de maig de 2019, són accessibles en els enllaços següents:
En apunts posteriors s'aniran desenvolupant diferents aspectes de les obligacions de publicitat per part tant de l'Administració com dels beneficiaris de les subvencions.